Fundargerðir æskulýðs - og íþróttanefndar 14.09.06 Fundur æskulýðs - og íþróttanefndar Vopnafjarðarhrepps - 14. september 2006 , haldinn í Miklagarði kl. 12.00 Mætt til fundar : Gísli Arnar Gíslason , Kristín Reynisdóttir , Linda Björk Stefánsdóttir og Hrafnhildur Helgadóttir . Einnig mættur til fundar sveitarstjórinn Þorsteinn Steinsson , sem boðað hafði til fundar . Sveitarstjóri bauð fundarmenn velkomna til fundar og fór nokkrum orðum um helstu þætti er lúta að æskulýðs - og íþróttamálum í sveitarfélaginu . Síðan var gengið til dagskrár . 1. mál : Lagt fram kjörbréf nefndarinnar . Lagt fram kjörbréf , dags. 30 júlí sl. , yfir þá fulltrúa sem kosnir voru í nefndina . 2. mál : Nenfdin skiptir með sér verkum . Kosning formanns , varaformanns og ritara . Lögð var fram svofelld tillaga um að nefndin skipti þannig með sér verkum : Formaður nefndarinnar verði Gísli Arnar Gíslason , varaformaður verði Linda Björk Stefánsdóttir og ritari verði Hrafnhildur Helgadóttir . Ekki komu aðrar tillögur fram um formann og varaformann . Tillaga kom fram um að ritari yrði Kristín h. Reynisdóttir í stað Hrafnhildar . Fyrirliggjandi tillaga um formann samþykkt samhljóða . Fyrirliggjandi tillaga um varaformann samþykkt samhljóða . Þá var gegið til atkvæða um fyrirliggjandi tillögu um að Kristín H. Reynisdóttir verði ritari nefndarinnar . Tillaga felld með 2 atkv. gegn 1 , einn sat hjá . Síðan var gengið til atkvæða um fyrirliggjandi tillögu um að Hrafnhildur Helgadóttir yrði ritari nefndarinnar . Tillagan samþykkt með 3 atkv. gegn einu atkv . Nýkjörinn formaður tók við fundarstjórn . 3. mál : Önnur mál . a ) Rætt um fyrirkomulag funda og fundartíma . Ákveðið að næsti fundur nefndarinnar verði 28. sept. 2006 kl. 12.45 í Miklagarði .